El Festival MusAS presenta 'Entremeses y ensaladas', les audicions escolars Educamúsica
15 d’octubre 2018

El Festival de Música Antiga Sagunt (MusAS) comença la programació d’enguany amb _Entremeses y ensaladas,_ les audicions escolars Educamúsica que tindran lloc el 16 d’octubre. És l'oportunitat de trobar la música i el teatre del Segle d'Or espanyol units sobre l'escenari. D'esta unió de singular proximitat van nàixer gèneres musicals i teatrals com els “entremesos” i les “ensalades”, gèneres amens i divertits per a entretindre el públic de l'Edat Moderna. 

  

Esta actuació anirà a càrrec de l'ensemble vocal Cantoría amb la col·laboració del grup Teatre Strappato. Està dirigida per al públic escolar i forma part del festival MusAS. Música Antiga de Sagunt dins de la programació de Cultura de l’Ajuntament de Sagunt en l’agenda de tardor 2018. L’esdeveniment es realitzarà en el Centre Cultural Mario Monreal. S’estima que podran assistir-hi uns 500 xiquets i xiquetes a la representació.

  

Cantoría és un ensemble vocal especialitzat en el repertori ibèric del Segle d’Or i dirigit per Jorge Losana. Va ser format en l’estiu de 2016 en el Festival Internacional de Música Antigua de Sierra Espuña (Múrcia), encara que té el seu origen en el departament de Música Antigua de l’ Escola Superior de Música de Catalunya (ESMUC, Barcelona). Està format per Inés Alonso (soprano), Samuel Tapia (contratenor), Jorge Losana (tenor i direcció) i Valentín Miralles (baix). Cantoría col·labora habitualment amb altres cantants i músics especialistes en la interpretació historicista. 

  

El Teatre Strappato és una companyia nòmada d’actors-artesans amb base a Europa, crea les seues obres entre Berlín (Alemanya), Múrcia (Espanya) i Treviso (Itàlia) per a portar-les a la resta del món. El seu objectiu és “strappare” (arravatar) a cada història la seua part de Teatre i buscar un nou “llenguatge” que permeta desvelar-la.

 ![](/media/uyadqysw/77_c_musas_01.jpg)  
  

*   [](http://www.facebook.com/sharer.php?u=https://aytosagunto.es/va/actualitat/el-festival-musas-presenta-entremeses-y-ensaladas-les-audicions-escolars-educamusica/ "Facebook")
*   [](http://twitter.com/share?url=https://aytosagunto.es/va/actualitat/el-festival-musas-presenta-entremeses-y-ensaladas-les-audicions-escolars-educamusica/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-festival-musas-presenta-entremeses-y-ensaladas-les-audicions-escolars-educamusica/ "Linked In")
*   [](mailto:?body=https://aytosagunto.es/va/actualitat/el-festival-musas-presenta-entremeses-y-ensaladas-les-audicions-escolars-educamusica/)